# Hans Blichfeldt

Hans Blichfeldt (Grønbæk, 9 de gener de 1873 - Palo Alto, 16 de novembre de 1945) va ser un matemàtic nord-americà d'origen danès.

## Vida i obra

Blichfeldt va néixer en un petit poble de Dinamarca dins d'una família de pagesos humil. El 1881 es van traslladar a Copenhaguen on va superar l'examen d'ingrés a la universitat el 1888. Aquest mateix any, quan tenia quinze anys, la família va emigrar als Estats Units buscant un futur millor. Els primers anys a Amèrica, Blichfeldt va treballar primer a la industria de la fusta del nord-oest i després per tot el país com delineant en firmes d'enginyeria.
El 1894 va ser admès a la universitat Stanford (fundada tres anys abans) en la qual es va graduar en matemàtiques el 1897.. El curs següent (1897-98), gràcies al suport econòmic d'un professor, Rufus Green, va estudiar a la universitat de Leipzig sota la direcció de Sophus Lie.
El 1898 va tornar a Stanford com instructor de matemàtiques i ja va fer tota la seva carrera acadèmica en aquesta universitat: professor ajudant (1901-1906), professor associat (1906-1913), professor titular (1913-1938) i professor emèrit fins a la seva mort el 1945. A més, va ser director del departament de matemàtiques de 1927 a 1938.
Blichfeldt va escriure una trentena d'articles científics, essent les seves aportacions més importants en teoria de nombres i teoria de grups. A ell es deuen el teorema de Blichfeldt (1903) i les desigualtats tipus Blichfeldt.

## Referències

* ↑ Parshall i Rowe, 1994, p. 237.
* ↑ Bell, 1951, p. 182.
* ↑ Royden, 1989, p. 238.
* ↑ Bell, 1951, p. 183.
* ↑ Royden, 1989, p. 240.
* ↑ Bell, 1951, p. 188-189.
* ↑ Parshall i Rowe, 1994, p. 238.
* ↑ Ito, 1953, p. 75.
* ↑ Weisstein, 2019, p. web.
* ↑ Henze, 2013, p. 371.

## Bibliografia

* Bell, E.T.. «Hans Frederick Blichfeldt 1873-1945». A: U.S. National Academy of Sciences. Biographical Memoirs, Volum 26 (en anglès). National Academy of Sciences, 1951, p. 181-189.
* Henze, Matthias «A Blichfeldt-type inequality for centrally symmetric convex bodies» (en anglès). Monatshefte für Mathematik, Vol. 170, Num. 3-4, 2013, pàg. 371-379. DOI: 10.1007/s00605-012-0461-2. ISSN: 0026-9255.
* Ito, Noboru «On a Theorem of H. F. Blichfeldt» (en anglès). Nagoya Mathematical Journal, Vol. 5, 1953, pàg. 75-77. DOI: 10.1017/S0027763000015452. ISSN: 0027-7630.
* Parshall, Karen Hunger; Rowe, David E. The Emergence of the American Mathematical Research Community (en anglès). American Mathematical Society, 1994. ISBN 0-8218-9004-2.
* Royden, Halsey. «A History of Mathematics at Stanford». A: Peter Duren (ed.). A Century of Mathematics in America, Part 2 (en anglès). American Mathematical Society, 1989, p. 237-278. ISBN 0-8218-0124-4.

## Enllaços externs

* O'Connor, John J.; Robertson, Edmund F. «Hans Blichfeldt» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Miller, G.H. «Blichfeldt, Hans Frederick». Complete Dictionary of Scientific Biography, 2008. [Consulta: 21 setembre 2019]. (anglès)
* Weisstein, Eric W. «Blichfeldt's Theorem». MathWorld--A Wolfram Web Resourc, 2019. [Consulta: 22 setembre 2019]. (anglès)